./data/phi1038/phi001/phi1038.phi001.perseus-lat1.xml
Valerius Maximus
Brutus suarum prius uirtutum quam patriae parentis parricida—uno enim facto et illas inprofundum praecipitauit et omnem nominis suimemoriam inexpiabili detestatione perfudit—, ultimum proelium initurus negantibus quibusdam id committi oportere 'fidenter' inquit 'in aciem descendo: hodie enim aut recte erit aut nihil curabo'  praesumserat uidelicet neque uiuere se sine uictoria neque mori sine securitate posse